1.

**PÁPAI TÖBBCÉLÚ KISTÉRSÉGI**

**TÁRSULÁS ELNÖKHE**

**8500 PÁPA, Csáky L. u. 12.**

**E L Ő T E R J E S Z T É S**

**A Pápai Többcélú Kistérség Társulás Társulási Tanácsa**

**2013. február 21-i ülésére**

Tárgy: Pápai Többcélú Kistérségi Társulás 2013. évi költségvetése

**Tisztelt Társulási Tanács!**

Magyarország 2013. évi központi költségvetéséről szóló 2012. évi CCIV. törvényt (továbbiakban: Kvtv.) az Országgyűlés elfogadta, melyben meghatározta a többcélú kistérségi társulások által ellátott feladatokhoz kapcsolódó központi költségvetési hozzájárulásokat, támogatásokat.

A többcélú kistérségi társulás költségvetését a társulási tanács önállóan, költségvetési határozatban állapítja meg, melynek végrehajtásáról munkaszervezete útján gondoskodik. A többcélú kistérségi társulás költségvetése magában foglalja a társulás által létrehozott költségvetési szerv, a Munkaszervezet költségvetését is.

A Pápai Többcélú Kistérségi Társulás (továbbiakban: Társulás) társulási tanácsa 2012. december 11-jei ülésén hagyta jóvá a társulás 2013. évre szóló költségvetési koncepcióját.

A többcélú kistérségi társulás költségvetésének összeállítására és költségvetési határozatának megalkotására, az erről történő elkülönített információ-szolgáltatásra, az előirányzat gazdálkodásra, az évközi pénzforgalmi jelentés készítésére az államháztartásról szóló 2011. évi CXCIV. törvény (továbbiakban: Áht.) 26. § (1) bekezdésében foglaltak alapján a helyi önkormányzatokra vonatkozó rendelkezéseket kell alkalmazni azzal, hogy a képviselő-testület hatáskörét a társulási tanács gyakorolja, a polgármester részére meghatározott feladatokat a társulási tanács elnöke, a jegyző részére meghatározott feladatokat a többcélú kistérségi társulás tanács munkaszervezeti feladatait ellátó költségvetési szerv vezetője látja el.

Az Áht. 23. § (2) bekezdése rögzíti a költségvetési határozat tartalmára vonatkozó előírásokat. Az Áht. 23. § (2) bekezdésnek a) és b) pontja szerint elkülönülnek egymástól a társulás költségvetési bevételei és költségvetési kiadásai, valamint a Társulás által irányított költségvetési szerv, a Munkaszervezet költségvetési bevételei és költségvetési kiadásai. Az Áht. ezen rendelkezéseinek végrehajtási szabályait az államháztartásról szóló törvény végrehajtásáról szóló 368/2011.(XII.31.) Korm. rendelet (továbbiakban: Ávr.) 24. § (1) és (2) bekezdése tartalmazza, amelyben meghatározásra került, hogy mely bevételeket és kiadásokat kell a Társulás, illetve melyeket a Munkaszervezet költségvetési bevételei és kiadásai között megtervezni.

A Társulás költségvetési határozata tartalmazza kötelező önkormányzati feladatellátás keretében:

* a Társulás költségvetési bevételeit és kiadásait előirányzat-csoportok, kiemelt előirányzatok, szerinti bontásban, a Társulás által irányított költségvetési szerv engedélyezett létszámát, valamint költségvetési bevételeit és költségvetési kiadásait előirányzat-csoportok, kiemelt előirányzatok szerinti bontásban, (1., 2. és 3. melléklet)

- a pénzeszközátadások részletezését (4. melléklet),

- a működési és a felhalmozási célú bevételi és kiadási előirányzatok mérlegszerű bemutatását (5. melléklet),

- a 2013. év várható bevételi és kiadási előirányzatainak teljesülését bemutató előirányzat-felhasználási ütemtervet (6. melléklet),

- a Kvtv. 2. számú melléklete szerint igényelt normatív állami támogatások részletes kimutatását (7. melléklet), valamint

- a társulás által ellátott egyes feladatokra igényelt normatív állami támogatások egyes feladatok közötti átcsoportosítását a társulás szakfeladatonként részletezett bevételeit és kiadásait, valamint a létszámadatokat (8. melléklet)

**BEVÉTELEK**

A határozat-tervezet a társulás bevételeit bevételi forrásonként, a jogszabályi előírások figyelembe vételével tartalmazza.

**Működési bevételek**

A működési bevételek jogcímen 19.740 e Ft került tervezésre az alábbiak szerint:

* Csáky László utca 12. szám alatti ingatlan bérbeadásából és a közüzemi díjak megtérítéséből: 960 e Ft
* sportrendezvények nevezési díja: 2 300 e Ft,
* a bankszámlán átmenetileg szabad pénzeszközök lekötéséből származó kamatbevétel: 165 e Ft,
* Térítési díj bevétel házi szociális gondozás 16.315 e Ft,

**Támogatások**

Támogatások jogcímen 74.398 e Ft bevétel került tervezésre a Társulás részére, mely a Kvtv. 2. számú melléklete szerint igényelt normatív állami támogatások összegét tartalmazzák az alábbiak szerint:

* a társulás által ellátott családsegítő és gyermekjóléti, valamint a házi segítségnyújtási feladatok ellátására a Kvtv. 2. számú melléklete szerint igényelt normatív állami támogatás 74.398 e Ft összegben,

**Támogatásértékű bevételek**

A támogatásértékű bevételek jogcímen 54.092 e Ft bevételt terveztünk:

- az orvosi ügyelet működtetésének finanszírozására az Országos Egészségbiztosítási Pénztártól befolyó pénzösszeg várhatóan 37 000 e Ft,

* a működési célú támogatásértékű pénzeszköz átvétel önkormányzatoktól jogcímen várhatóan 17.092 e Ft folyik be az alábbiak szerint:

**Pénzforgalom nélküli bevételek**

A2013. évi várható működési célú pénzmaradvány 20.477 e Ft összegben került tervezésre.

**KIADÁSOK**

**Személyi juttatások**

A személyi juttatások jogcímen - a foglalkoztatás jellegét figyelembe véve - 53 fő teljes munkaidős személyi juttatása került tervezésre az alábbiak szerint:

* a munkaszervezet igazgatási feladatait 3 fő teljes munkaidős dolgozó, a sportfeladatokat 1 fő teljes munkaidős és 1 fő részmunkaidős sportszervező,
* az orvosi ügyeleti feladatokat 5 fő teljes munkaidős és 3 fő részmunkaidős asszisztens és gépjárművezető,
* a családsegítő és gyermekjóléti feladatokat 3 fő családgondozó és 6 fő gyermekjóléti ügyintéző
* a házi segítségnyújtás adminisztratív feladatait 1 fő teljes munkaidős és 2 fő részmunkaidős ügyintéző, a házi gondozói feladatokat 13 fő teljes munkaidős és 27 fő részmunkaidős házi gondozó látja el.

**Személyi juttatások és járulékai**

2013. évben a közalkalmazotti illetménytábla bértételei, a közalkalmazotti pótlékalap nem változik. A személyi juttatások és járulékai a fenti létszám figyelembe vételével került megállapításra 25.214 e Ft összegben. A személyi juttatások között 340 e Ft 2012. évről áthúzódó, illetve a 2013. július 1-től körjegyzőség munkaszervezeti dolgozók részére 80.000 Ft meleg étkezési hozzájárulás került tervezésre. A munkaadót terhelő járulék 25.214 e Ft, mely a személyi juttatások után, a hatályos jogszabályokban meghatározottak alapján fizetendő.

**Dologi kiadások**

A dologi kiadások 2013. évi tervezett összege 43.425 e Ft, mely a társulás által ellátott feladatok során felmerülő költségeket tartalmazza. A dologi kiadások között jelentős összeggel szerepelnek az alábbi vásárolt közszolgáltatások:

- a belső ellenőrzés céljából kifizetésre kerülő megbízási díj,

- az orvosi ügyeleti feladatellátás során a közreműködő orvosok részére kifizetett ügyeleti díj,

- a családsegítő- és gyermekjóléti szolgálat feladatellátásában részt vevő pszichológus részére fizetendő díjazás, valamint az ügyvédi költség.

**Pénzeszköz átadás, egyéb támogatás**

Pénzeszközátadás, egyéb támogatás jogcímen összesen 4.413 e Fttervezése történt az alábbiak szerint:

A szélessávú internet pályázati támogatásból megvalósult beruházás pénzmaradványa, az abban részt vevő önkormányzatok részére.

**Tartalékok**

A társulás 2013. évben tartalékot nem képez, tekintettel arra, hogy a költségvetési előterjesztés a pénzügyi egyensúly biztosítása érdekében a fenntartó önkormányzatok pótbefizetésével számol.

**Egyes feladatellátások közötti átcsoportosítás**

Az egyes feladatokra vonatkozó normatív igénylés során keletkezett maradvány illetve hiány kimutatását, valamint azok egymás közötti átcsoportosítását a 8. melléklet tartalmazza.

**Fenntartó önkormányzati hozzájárulás**

A Társulás 2013. évi költségvetésének egyensúlyát a fenntartó önkormányzatok által 40 Ft/fő/év fizetett kiegészítő hozzájárulással lehet megteremteni 2.293 e Ft összegben.

Ennek indoka, hogy Társulás által ellátott feladatok a családsegítés és - a térítési díj befizetésekkel - a házi segítségnyújtás kivételével forráshiányosak.

Az önkormányzati hozzájárulások átadásnak 2013. március 31-ig kell teljesülnie a pénzügyi stabilitás biztosítása érdekében,

**Tisztelt Társulási Tanács!**

A Pápai Többcélú Kistérségi Társulás 2013. évi költségvetéséről az előterjesztésben foglaltak alapján megállapítható, hogy a társulás által vállalt feladatok a feladatellátásban érintett települési önkormányzatok, költségvetési koncepcióban tervezetthez képest kisebb 40 Ft/fő/év hozzájárulásával biztosítható.

Kérem a Tisztelt Társulási Tanácsot, hogy az előterjesztést megvitatni és a Pápai Többcélú Kistérségi Társulás 2013. évi költségvetését a határozati javaslatnak megfelelően elfogadni szíveskedjen.

Összeállította: Svasticsné Hegedűs Henriett munkaszervezet vezető

Pápa, 2013. február 4.

**Kunszt Szabolcs**

**elnök**

Pápai Többcélú Kistérségi Társulás Társulási Tanácsának

…/2013. (…) határozati javaslata

a Pápai Többcélú Kistérségi Társulás 2013. évi költségvetéséről

# I.

# Általános rendelkezések

1. Pápai Többcélú Kistérségi Társulás Társulási Tanácsa az államháztartásról szóló 2011. évi CXCV. törvény (továbbiakban: Áht.) 23. és 26.§, valamint a Magyarország 2013. évi költségvetéséről szóló 2012. évi CCIV. törvény (továbbiakban: Kvtv.) alapján a Pápai Többcélú Kistérségi Társulás 2013. évi költségvetéséről az alábbi határozatot alkotja:

**II.**

**A költségvetés bevételeinek és kiadásainak főösszege és megoszlása**

(1) Pápai Többcélú Kistérségi Társulás Társulási Tanácsa a társulás 2013. évi költségvetésének

bevételi főösszegét 168.707 e Ft-ban,

kiadási főösszegét 168.707 e Ft-ban állapítja meg.

(2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását, a fenntartó önkormányzatok átvett pénzeszközként kezelt hozzájárulását, e határozat 1. melléklete tartalmazza.

(3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként - e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.

(4) A Pápai Többcélú Kistérségi Társulás Társulási Tanácsa 2013. évi pénzeszközátadásait e határozat 4. melléklete szerint állapítja meg.

(5) A Pápai Többcélú Kistérségi Társulás Társulási Tanácsa 2013. évi működési és kiadási előirányzatainak mérlegszerű bemutatását e határozat 5. melléklete, a 2013. évi összevont mérleget az 5/A. melléklete mutatja be.

(6) A Pápai Többcélú Kistérségi Társulás 2013. évi várható bevételi és kiadási előirányzatainak teljesülését e határozat 6. melléklete tartalmazza.

(7) A Pápai Többcélú Kistérségi Társulás által 2013. évre igényelt normatív felhasználású támogatások részletezését e határozat 7. melléklete mutatja be.

(8) A Pápai Többcélú Kistérségi Társulás Társulási Tanácsa a társulás által 2013. évre igényelt normatív állami támogatásoknak a társulás által ellátott egyes feladatok közötti átcsoportosítását e határozat 8. melléklete szerint állapítja meg.

**III.**

**Fenntartó önkormányzatok pénzügyi hozzájárulása**

(1) A Pápai Többcélú Kistérségi Társulás Társulási Tanácsa a társulásban részt vevő önkormányzatok fenntartói hozzájárulásának összegét 2013. évben 40 Ft/fő/év összegben állapítja meg.

(2) A fenntartói hozzájárulás társulás részére történő átadására, társulásban részt vevő önkormányzatok részéről 2013. március 31-ig kerül sor.

**IV.**

**A költségvetés címrendje, előirányzatok feletti rendelkezési jogosultság**

A Pápai Többcélú Kistérségi Társulás Munkaszervezete önálló címet alkot, az előirányzatok feletti rendelkezési jogosultság szempontjából önállóan működő és gazdálkodó szervezet.

**V.**

**A költségvetés végrehajtásának szabályai**

1. A költségvetés végrehajtását a költségvetési törvény, az Áht., valamint a költségvetési szervek számviteli rendjéről szóló jogszabályi előírások szerint a Pápai Többcélú Kistérségi Társulás Munkaszervezete végzi.
2. A Munkaszervezet a központi költségvetésből származó normatív hozzájárulásokat a pénzügyi információs rendszer szerkezetének megfelelő formában köteles nyilvántartani úgy, hogy az elszámolás az éves költségvetés lezárást követően elkészíthető legyen.

(3) A Pápai Többcélú Kistérségi Társulás költségvetésének módosítása a Társulási Tanács hatáskörébe tartozik.

(4) A Pápai Többcélú Kistérségi Társulás Társulási Tanácsa a költségvetés kiemelt előirányzatai közötti átcsoportosítási jogát a társulás elnökére ruházza át.

(5) A Pápai Többcélú Kistérségi Társulás Társulási Tanácsa felhatalmazza az Elnököt, hogy az átmenetileg szabad pénzeszközöket betétként lekösse, illetve kizárólag Magyar Államkötvényben, diszkont kincstárjegyben helyezze el forgatási céllal.

(8) A költségvetési év során keletkező költségvetési többlet felhasználásáról a Társulási Tanács a költségvetési határozat módosítása/i/ során dönt.

(9) A társulás költségvetésének végrehajtásáról szóló beszámoló keretében az Áht. 91. § (2) bekezdése szerinti mérlegeket és kimutatásokat kell bemutatni.

**VI.**

**Záró rendelkezések**

E határozat a kihirdetése napján lép hatályba, rendelkezéseit azonban 2013. január 1-től kell alkalmazni.

Pápa, 2013. február „ „